नीतीश ने यूं तो भाजपा अध्यक्ष राजनाथ सिंह और राज्यसभा में नेता प्रतिपक्ष अरूण जेटली से मुलाकात कर बातचीत की थी। लेकिन मोदी पर अनावश्यक आक्रमण भाजपा नेताओं के लिए असहनीय था। लालकृष्ण आडवाणी के आवास पर एक बैठक बुलाई गई थी जिसमें राजलाथ, जेटली समेत सुषमा स्वराज भी थीं। बैठक का एजेंडा कुछ और था। लेकिन चर्चा नीतिश के बयानों पर हुई और फिर पार्टी की ओर से बयान जारी कर जदयू को प्यार भरी झिड़की दे दी गई। उन्हें याद दिलाया गया कि लड़ाई भाजपा बनाम जदयू नहीं, बल्कि राजग बनाम सप्रंग होनी चाहिए।